Патриархыр КъБР-м къокIуэ
2016 гъэм накъыгъэм и 15-м Налшык къыщызэIуахынущ Магдалинэ Марие тхьэпэлъытэм и члисэр. Абы теухуа дауэдапщэхэр иригъэкIуэкIынущ Москварэ Урысей псомрэ я Патриарх Кирилл.
Члисэр къызэIуахынущ ди республикэр Урысейм зэрыгухьэрэ илъэс 460-рэ зэрырикъум и щIыхькIэ. Ар щагъэлъэпIэнур 2017 гъэрщ.
Члисэм и ухуэныгъэр 2004 гъэм яублат, ауэ 2009 гъэм лэжьыгъэр къызэтрагъэувыIауэ щытащ. Ухуэныгъэр и кIэм нагъэсащ иужьрей илъэситIым къриубыдэу. Лэжьыгъэхэр зэрекIуэкIым зэпымычу и нэIэ тригъэтащ КъБР-м и Iэтащхьэ КIуэкIуэ Юрий.
Патриарх Кирилл къыщыкIуэм ирихьэлIэу Къэбэрдей-Балъкъэрым православнэ радио къыщызэIуахынущ.
